SIRI เข้าซื้อหุ้น“ออนเนียนแซค” ดึงนวัตกรรม “Voice command” ลุยธุรกิจอสังหาฯ
SIRI เข้าซื้อหุ้น“ออนเนียนแซค” ผนึกนวัตกรรม "Voice command" ประยุกต์ใช้ในธุรกิจอสังหาฯ
28 ก.ย. 2561

บริษัท แสนสิริ จำกัด (มหาชน) หรือ SIRI ระบุว่า บริษัท สิริ เวนเจอร์ส จำกัด ซึ่งเป็นบริษัทย่อยของบริษัท ได้เข้าลงทุนในบริษัท ออนเนียนแซค จำกัด ในวันที่ 27 ก.ย.2561 โดย SV จะเข้าลงทุนโดยการเข้าซื้อหุ้นสามัญเพิ่มทุนของ ออนเนียนแซค จำนวน 25000 หุ้น หรือคิดเป็นร้อยละ 20 ของทุนชำระแล้วของ ออนเนียนแซค โดยมีมูลค่าเงินลงทุน 10 ล้านบาท
ทั้งนี้ บริษัทออนเนียนแซค เป็นผู้พัฒนา platform AI Thai Voice command เพื่อการสื่อสารและออกคำสั่งภาษาไทย ภายใต้ชื่อ Mena.ai ด้วยการแปลงข้อมูลจากภาพ เสียง และข้อความไปเป็นการออกคำสั่งหรือการสื่อสาร เพื่อประยุกต์ใช้ในธุรกิจต่างๆ เช่น Shopping online ChaiBot สำหรับการตอบคำถามของลูกค้าบน line หรือ Facebook ,Voice command เช่น Home Automation ในการควบคุมอุปกรณ์ต่างๆภายในบ้าน เป็นต้น
สำหรับประโยชน์ที่ได้รับคือบริษัทจะนำนวัตกรรมและเทคโนโลยีมาประยุกต์ใช้กับธุรกิจอสังหาริมทรัพย์เพื่อเพิ่มความสะดวกสบายในการอยู่อาศัย และรองรับไลฟ์สไตล์ของลูกบ้านที่เปลี่ยนแปลงไป ตลอดจนเพิ่มขีดความสามารถในการแข่งขันในอุตสาหกรรม